Kunst i Varde

Museum Frello: Fast udstilling: Otto Frellos fantastiske univers
2025-09-02 08:00 - 2028-11-30 17:00 (Europe/Copenhagen) | Museum Frello, Kirkepladsen 1, Varde, 6800
Oplev Otto Frello og hans eventyrlige univers. Frello var en kunstner med en helt unik stil, og hans malerier får de fleste voksne og børn til at synes, at kunst er fantastisk!
”Der må gerne være en usikkerhed og en spænding. Hvad var det egentlig vi så – blev vi taget ved næsen eller hvad?”
Ordene er maleren Otto Frellos (1924-2015), og netop spændingen mellem kunst og fidus går igen i mange af hans malerier, der fascinerer de fleste med deres væld af detaljer. Motiverne rummer både det dagligdags og det mystiske. Med deres finurlige glæde inviterer de publikum til at undre sig og sætte ord på det, de ser.
På Museum Frello kan man besøge Danmarks største samling af maleren Otto Frellos malerier. Foruden malerierne rummer samlingen også et udvalg af Frellos utroligt smukke håndbogstegninger.
Prøv f.eks. Frello-skattejagten sammen med børnene! Tager du familie og venner med, er det helt sikkert, at I vil se kunst på en helt ny måde efter mødet med Frello. Malerierne har så stor detaljerigdom, at man opdager noget nyt, hver gang man kigger på dem.
Læs mere om udstillingen her

Adresse: Kirkepladsen 1, 6800 Varde, +45 75 22 08 78
Åbningstider: Onsdag-søndag 10-16. Hele året
Dog Mandag-søndag 10-17, 1. juli – 31. august
LUKKET d. 23., 24., 25., 26., 27., 30., 31. december samt 1. januar
Priser: Voksne: 85 kr.
Børn under 18 år: gratis i følgeskab med en voksen
Grupper over 10 betalende: 70 kr. pr. person
14-dages billet / Årskort til Vardemuseerne: 295 kr. / 395 kr. / 595 kr. Køb online

12.09.-31.10.25: Varde Kunstforening: Landet imellem, SK - 50 års jubilæumsudstilling
2025-09-12 08:00 - 2025-10-31 17:00
12.9. – 31.10.25. Fernisering fredag 12. september kl. 15.00
Sønderjyske Kunstnere (SK) fejrer 50 år som kunstnersammenslutning med jubilæumsudstilling i Varde.
Den 12. september åbner Varde Kunstforening i Museum Frello dørene for Sønderjyske Kunstneres 50 års jubilæum. Jubilæet manifesteres med et kurateret udvalg af værker af 13 udstillere.
Titlen kan fortolkes bredt – fra at italesætte grænselandet i det sydlige Jylland, hvor alle medlemmer af SK har bopæl og virke – til mentale steder og tilstande imellem alt det faktuelle omkring os i øvrigt.
De kunstneriske udtryk spænder over skulpturer i ler, brændt i rakuovn, udhuggede tegn og væsner i sten, malerier i abstrakte udgaver med fine farvespil, grafiske tryk med avancerede teknikker og virkninger, dybfølte tegninger, collager og smukke, destinkte stentøjsobjekter. Endelig er her også eksperimenterende tekstilarbejder.
Som resultat heraf fremkommer en levende udstilling, der kyndigt og musisk er kurateret af tidl. museumsleder på Museet Holmen Kirsten Moesgaard.
Udstillingen er vandret fra Kunsthal Holmen til Varde Kunstforening Frello-Museet i Varde. Her i Varde bliver udstillingen suppleret med flere værker, da her er mere plads. Yderligere afholdes artist-talks tirsdag, den 16.9 kl. 19.00
Efter at udstillingen er vist i Varde, går den videre til Udstillingsrummet Radar i Multikulturhuset i Sønderborg.
Udstillingen følges af et katalog med en indledende tekst, der sætter SK ind i en større sammenhæng skrevet af Kirsten Moesgaard og en tekst om kunstnerne med fotos skrevet af Erik Fredens. SK medlem Lise Tuxen skriver om SK´s historie. Kataloget kan købes for 75,- kr.

Sponsorer bag udstilling og katalog er :
LINAK Fonden, Konsul George Jorck og hustru Emma Jorck´s Fond, Lemvigh-Müller Fonden,
Aage og Johanne Louis-Hansens Fond, Grosserer L.F.Foghts Fond, Toosbuys Fond.
Pernille Bejer, Medlem af Sønderjyske Kunstnere

Læs mere på: Vardekunst
Åbningstider: Onsdag-søndag 10-16. Hele året
Dog mandag-søndag 10-17, 1. juli – 31. august
LUKKET d. 23., 24., 25., 26., 27., 30., 31. december samt 1. januar
Varde Kunstforenings udstillingssal på Museum Frello
Kirkepladsen 1
6800 Varde
